
ΤΕΥΧΟΣ ΔΕΥΤΕΡΟ 


Αρ 


. Φύλλου 969 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Κώδικας Καταναλωτικής Δεοντολογίας για το 
Ηλεκτρονικό Εμπόριο. 

2 

Χορήγηση έκτακτης οικονομικής ενίσχυσης σε 
εργαζόμενους του εργοστασίου ΕΣΠΕΡΙΔΕΣ της 
ΕΝΩΣΗΣ ΑΓΡΟΤΙΚΩΝ ΣΥΝΕΤΑΙΡΙΣΜΩΝ (ΕΑΣ) ΑΡ¬ 
ΓΟΛΙΔΑΣ. 

3 

Καθορισμός του χρόνου, τρόπου υπολογισμού 
της διαδικασίας παρακράτησης και απόδοσης της 
κράτησης 0,06% υπέρ της Αρχής Εξέτασης Προ- 
δικαστικών Προσφυγών (Α.Ε.Π.Π.), καθώς και των 
λοιπών λεπτομερειών εφαρμογής της παραγρά¬ 
φου 3, του άρθρου 350 του ν. 4412/2016 (Α' 147). 

4 

Κατανομή προσωπικού στους Πλοηγικούς Σταθ¬ 
μούς του Υπουργείου Ναυτιλίας και Νησιωτικής 
Πολιτικής έτους 2017. 


ΑΠΟΦΑΣΕΙΣ 

Αριθμ. 31619 οικ. (1) 

Κώδικας Καταναλωτικής Δεοντολογίας για το 

Ηλεκτρονικό Εμπόριο. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

Α.Τις διατάξεις: 

1 .Το ν. 2251/1994 (ΦΕΚ191/Α/1994), όπως τροποποι¬ 
ήθηκε και ισχύει, ιδίως τα άρθρα 3-4Θ. 

2. Το π.δ. 131/2003 (ΦΕΚ 116/Α/2003) - Προσαρμογή 
του ελληνικού δικαίου στην οδηγία 31/2000 του Ευρω¬ 
παϊκού Κοινοβουλίου και του Συμβουλίου για το Ηλε¬ 
κτρονικό Εμπόριο και ιδίως το άρθρο 15 αυτού. 

3. Το π.δ. 10/2017 (ΦΕΚ 23/Α/2017) - Κώδικας Κατανα¬ 
λωτικής Δεοντολογίας. 

4. Την κοινή υπουργική απόφαση 70330οικ/2015 - 
Ρυθμίσεις σχετικά με προσαρμογή της ελληνικής νομο¬ 
θεσίας, σε συμμόρφωση με την Οδηγία 2013/11/ΕΕτου 
Ευρωπαϊκού Κοινοβουλίου και του Συμβουλίου της 21 ης 
Μάί'ου 2013 για την εναλλακτική επίλυση καταναλωτι¬ 


κών διαφορών και για την τροποποίηση του κανονισμού 
(ΕΚ) αριθ. 2006/2004 και της οδηγίας 2009/22/ΕΚ (οδηγία 
ΕΕΚΔ) και την λήψη συμπληρωματικών εθνικών μέτρων 
εφαρμογής του Κανονισμού 524/2013 του Ευρωπαϊκού 
Κοινοβουλίου και του Συμβουλίου της 21 ης Μάίου 2013 
για την ηλεκτρονική επίλυση καταναλωτικών διαφορών. 

5. Το π.δ. 116/2014 Οργανισμός Υπουργείου Ανάπτυ¬ 
ξης και Ανταγωνιστικότητας 

6. Τηνυπ'αριθμ. 625/27-06-2016 απόφαση του Γενικού 
Γραμματέα Εμπορίου και Γραμματείας Καταναλωτή - Σύ¬ 
σταση και συγκρότηση ομάδας εργασίας, στην Γενική 
Γραμματεία Εμπορίου και Προστασίας Καταναλωτή, με 
σκοπό την σύνταξη Κώδικα Δεοντολογίας για το Ηλε¬ 
κτρονικό Εμπόριο. 

7. Τον ν. 4074/2012 (ΦΕΚ 88/Α/2012) - Κύρωση της 
Σύμβασης για τα δικαιώματα των ατόμων με αναπηρίες 
και του Προαιρετικού Πρωτοκόλλου στη Σύμβαση για 
τα δικαιώματα των ατόμων με αναπηρίες - και ιδιαίτερα 
τα άρθρα 4 και 9 της Σύμβασης. 

Β. Το γεγονός ότι από την έκδοση του παρόντος δεν 
προκύπτει δαπάνη σε βάρος του κρατικού προϋπολο¬ 
γισμού και ύστερα από τις επισημάνσεις των μελών της 
συσταθείσας ομάδας εργασίας, καταναλωτικών ενώσε¬ 
ων και φορέων της αγοράς, εγκρίνει: 

Άρθρο πρώτο 

Ο Κώδικα Καταναλωτικής Δεοντολογίας για το Ηλε¬ 
κτρονικό Εμπόριο (εφεξής Κώδικας), ο οποίος αποτελεί- 
ται από τα άρθρα 1 -8 έχει ως ακολούθως: 

«Κώδικας Καταναλωτικής Δεοντολογίας για το Ηλε¬ 
κτρονικό Εμπόριο. 

Άρθρο 1 

Σκοπός και Πεδίο Εφαρμογής 

1. Ο Κώδικας θέτει τις γενικές αρχές και ορίζει τους 
ελάχιστους κανόνες επαγγελματικής δεοντολογίας και 
ηθικής συμπεριφοράς, που πρέπει να τηρούνται απένα¬ 
ντι στον καταναλωτή από τις επιχειρήσεις. 

2. Εφαρμόζεται στις συναλλαγές στο πλαίσιο των συμ¬ 
βάσεων πώλησης αγαθών ή παροχής υπηρεσιών που 
συνάπτονται μεταξύ καταναλωτών και προμηθευτών 
έναντι αμοιβής εξ ολοκλήρου διαδικτυακά δηλαδή με 
ηλεκτρονικά μέσα εξ αποστάσεως χωρίς να είναι απα¬ 
ραίτητη η ταυτόχρονη φυσική παρουσία των δύο μερών 
(συναλλαγές Β2Έ). 

3. Ο Κώδικας αφορά σε κανόνες αυτορρύθμισης των 
επιχειρήσεων που δραστηριοποιούνται στο ηλεκτρονικό 
εμπόριο που απευθύνεται σε καταναλωτές και ισχύει με 
την επιφύλαξη της ενωσιακής και ελληνικής νομοθεσίας 
περί ηλεκτρονικού εμπορίου και προστασίας του κατα¬ 
ναλωτή τις οποίες σε καμία περίπτωση δεν υποκαθιστά. 

Άρθρο 2 
Ορισμοί 

1. Για την εφαρμογή του Κώδικα οι ακόλουθοι όροι 
έχουν την έννοια που τους αποδίδεται παρακάτω: 

α) Ως «επιχείρηση, που δραστηριοποιείται στο χώρο 
του "ηλεκτρονικού επιχειρείν"», (εφεξής επιχείρηση) νο¬ 
ούνται νομικά ή φυσικά πρόσωπα με έδρα την Ελλάδα 
που παρέχουν προϊόντα ή/και υπηρεσίες προς κατανα¬ 
λωτές στην Ελλάδα ή/και στο Εξωτερικό, δραστηριοποι¬ 
ούμενα νομίμως ευθέως ή/και ως μεσάζοντες παροχής 
υπηρεσιών έναντι αμοιβής άμεσης ή έμμεσης με ηλε¬ 
κτρονικά μέσα εξ αποστάσεως και κατόπιν προσωπικής 
επιλογής του καταναλωτή. 

6) Ως «με ηλεκτρονικά μέσα εξ αποστάσεως» νοούνται 
οι υπηρεσίες και τα προϊόντα που παρέχονται από τις επι¬ 
χειρήσεις και γίνονται αποδεκτά από τους καταναλωτές 
μέσω εξοπλισμών ηλεκτρονικής επεξεργασίας η οποία 
παρέχεται, διαβιβάζεται και λαμβάνεται εξ ολοκλήρου 
μέσω του Διαδικτύου ή/και κινητών δικτύων/εφαρμογών 
κειμένου). 

γ) Για τους υπόλοιπους όρους ισχύουν οι ορισμοί 
που υπάρχουν στον ν. 2251/1994, όπως ισχύει, στο 
π.δ. 131/2003 και στον Κώδικα Καταναλωτικής Δεοντο¬ 
λογίας του άρθρου 7 του ν. 3297/2004, όπως ισχύει. 

2. Σε περίπτωση αμφιβολίας υπερισχύουν οι ορισμοί 
της κείμενης νομοθεσίας. 

Άρθρο 3 

Γενικές αρχές και υποχρεώσεις 
των ηλεκτρονικών καταστημάτων 

Α. Γενικές αρχές 

Ο Κώδικας διέπεται από τις αρχές της προστασίας 
του καταναλωτή, της διαφάνειας, της αμεροληψίας, της 
τεχνολογικής ουδετερότητας, της επαγγελματικής δεο¬ 
ντολογίας, της ηθικής συμπεριφοράς και του σεβασμού 
στην ιδιωτική ζωή, της προστασίας των προσωπικών 
δεδομένων και της προστασίας των ευάλωτων ομάδων 
πληθυσμού όπως ειδικότερα αναφέρονται στα άρθρα 4 
και 5 του παρόντος. 

Β. Ελάχιστα στοιχεία ενημέρωσης του καταναλωτή 

1. Η επιχείρηση εξασφαλίζει την προσυμβατική ενημέ¬ 
ρωση του καταναλωτή ώστε να είναι δυνατή η πλήρης, 
ακριβής και σαφής ενημέρωση του για τα ακόλουθα: 

ί. Πλήρη εταιρική επωνυμία, έδρα, ταχυδρομική δι¬ 
εύθυνση, ΑΦΜ, τηλέφωνα επικοινωνίας/ηλεκτρονική 
διεύθυνση. 

ίί. Αριθμό καταχώρησης στο ΓΕΜΗ. 

ίίί. Κύρια χαρακτηριστικά των προϊόντων που πωλεί 
και ποιότητα των παρεχόμενων υπηρεσιών (π.χ. η συνο¬ 
λική τιμή συμπεριλαμβανομένου ΦΠΑ ή άλλων φόρων, 
τα έξοδα αποστολής, ή τα τυχόν έξοδα επιστροφής του 
προϊόντος τυχόν επιπλέον χρεώσεις, τους όρους και τρό¬ 


πους πληρωμής, τις εγγυήσεις, μέγεθος-διαστάσεις του 
προϊόντος), καθώς και για τα μέσα πληρωμής. 

ίν. Διαθεσιμότητα των υπηρεσιών και των προϊόντων 
και την προθεσμία, εντός της οποίας ο προμηθευτής 
αναλαμβάνει να παραδώσει τα αγαθά ή να παρέχει τις 
υπηρεσίες. 

ν. Χαρακτηριστικά των χρεώσεων, πιθανά εκπτωτικά 
πακέτα ή ειδικές προσφορές. 

νί. Όρους υπαναχώρησης από την σύμβαση καθώς και 
την καταγγελία ή ακύρωση της σύμβασης, όπως ειδικό¬ 
τερα αναφέρεται στο άρθρο 6 του παρόντος. 

νϋ. Τη δυνατότητα εξωδικαστικής επίλυσης των δια¬ 
φορών τους και πληροφορίες για τους αναγνωρισμέ¬ 
νους φορείς εναλλακτικής επίλυσης καταναλωτικών 
διαφορών, τους οποίους οι προμηθευτές δεσμεύονται 
ή υποχρεούνται να χρησιμοποιήσουν για την επίλυση 
των διαφορών. Σε περίπτωση απουσίας τέτοιας δέσμευ¬ 
σης ή υποχρέωσής τους, οι προμηθευτές διευκρινίζουν 
οπωσδήποτε και το εάν θα κάνουν χρήση των σχετικών 
φορέων. 

νίίί.Τη δυνατότητα για την ηλεκτρονική εναλλακτική 
επίλυση διαφορών όπως ειδικότερα αναφέρεται στο 
άρθρο 8 του παρόντος. 

ίχ. Τους όρους εξυπηρέτησης μετά την πώληση, τις 
τυχόν εμπορικές εγγυήσεις (περιεχόμενο, διάρκεια και 
έκταση εδαφικής ισχύος), και την ευθύνη του πωλητή για 
πραγματικά ελαττώματα και έλλειψη συνομολογημένων 
ιδιοτήτων, σύμφωνα με τα άρθρα 534 επ. Α.Κ. 

χ. Την ενδεχόμενη ανάγκη συχνής συντήρησης των 
προϊόντων ή την ύπαρξη ανταλλακτικών ιδιαίτερα με¬ 
γάλου κόστους σε σχέση με την τρέχουσα τιμή των προ¬ 
ϊόντων αυτών. 

χί. Τον σκοπό της επεξεργασίας, τους αποδέκτες ή τις 
κατηγορίες αποδεκτών των δεδομένων και την ύπαρ¬ 
ξη του δικαιώματος πρόσβασης και αντίρρησης, όπως 
ειδικότερα αναφέρονται στο άρθρο 5Β/παρ. 5 του πα¬ 
ρόντος. 

χϋ.Τους κώδικες δεοντολογίας ή τυχόν σήματα αξιο¬ 
πιστίας που τους δεσμεύουν. 

χίϋ. Η ανωτέρω πληροφόρηση προς τον καταναλωτή 
πρέπει να είναι κατανοητή, νόμιμη, αληθής, επικαιρο- 
ποιημένη, εύκολα προσβάσιμη σε όλους, συμπεριλαμ¬ 
βανομένων των ατόμων με αναπηρία, και επαληθεύσιμη 
και να γίνεται υποχρεωτικά στην ελληνική γλώσσα και 
προαιρετικά σε άλλη γλώσσα. 

2. Οι όροι της σύμβασης παροχής υπηρεσιών ή και 
πώλησης προϊόντων πρέπει να είναι αναρτημένοι στον 
διαδικτυακό τόπο της επιχείρησης σε σημείο στο οποίο 
εύκολα μπορεί να έχει πρόσβαση ο καταναλωτής. 

3. Στις περιπτώσεις υποβολής αιτήματος παραγγελί¬ 
ας από τον καταναλωτή η επιχείρηση υποχρεώνεται να 
παραδίδει/αποστέλλει άμεσα αποδεικτικό παραλαβής 
του αιτήματος παραγγελίας το οποίο αναγράφει σαφώς 
την ημερομηνία παραλαβής και επιβεβαίωση της πα¬ 
ραγγελίας. 

4. Με ευθύνη της επιχείρησης, καθίσταται σαφής στον 
καταναλωτή ο χρόνος κατά τον οποίο θεωρείται ότι έχει 
συναφθεί η σύμβαση, κατά τα οριζόμενα στην κείμενη 
νομοθεσία Οι βασικοί συμβατικοί όροι θα πρέπει να εί- 

ναι εκ των προτέρων διαθέσιμοι στους καταναλωτές και 
μάλιστα με τέτοιο τρόπο, ώστε η εντολή της παραγγελίας 
να μην μπορεί να καταχωρισθεί, αν προηγουμένως ο 
χρήστης δε λάβει γνώση αυτών. Μετά την κατάρτιση 
της σύμβασης, η επιχείρηση οφείλει να απέχει από κάθε 
ενέργεια που συνεπάγεται τροποποίηση των όρων της, 
ιδίως να τροποποιήσει το τίμημα ή να ενημερώσει για 
μη διαθεσιμότητα του παραγγελθέντος προϊόντος ή πα- 
ραγγελθείσας υπηρεσίας. 

5.0 καταναλωτής έχει επαρκή ενημέρωση για την πο¬ 
ρεία της παραγγελίας του. 

6. Η επιχείρηση σε περίπτωση που τυχόν διαπιστώσει 
ότι ο καταναλωτής δεν είχε σωστή πληροφόρηση ή η 
σύναψη της σύμβασης δεν έγινε με την ρητή συγκατά¬ 
θεση του καταβάλλει κάθε προσπάθεια να επιλύσει το 
ζήτημα σε εύλογο χρόνο. 

7. Το προσωπικό των επιχειρήσεων του κλάδου του 
ηλεκτρονικού εμπορίου το οποίο έρχεται σε επικοινωνία 
μετους καταναλωτές για παροχή υπηρεσιών ή και πώλη¬ 
ση προϊόντων πρέπει να είναι πλήρως ενημερωμένο για 
τα ανωτέρω αναφερθέντα και να απαντά στις εύλογες 
ερωτήσεις των καταναλωτών με σαφήνεια και ακρίβεια. 

Γ. Διαφήμιση - Προώθηση 

1. Η διαφήμιση και η προώθηση πρέπει να είναι σε 
συμμόρφωση με την κείμενη νομοθεσία. 

2. Σε κάθε περίπτωση ενδείκνυται να ισχύουν τα ακό¬ 
λουθα: 

ί.Τα διαφημιστικά μηνύματα και όλες οι πληροφορίες 
που παρέχονται από τις επιχειρήσεις πρέπει να χαρακτη¬ 
ρίζονται (κατά περίπτωση και στο μέτρο του δυνατού 
δυνάμει του μέσου που χρησιμοποιείται) από σαφήνεια 
ως προς την ταυτότητα της επιχείρησης, τις ιδιότητες 
και την τελική τιμή του διαφημιζόμενου προϊόντος, ή 
εφόσον αυτό δεν είναι δυνατόν, τον τρόπο υπολογισμού 
αυτής, σε γλώσσα απλή και κατανοητή για τον κατανα¬ 
λωτή, ώστε ο τελευταίος να είναι σε θέση να αξιολογεί τις 
παρεχόμενες πληροφορίες και να προβαίνει με ασφάλεια 
στην ορθή κατά την κρίση του απόφαση ως προς την 
αγορά προϊόντων ή υπηρεσιών. 

Μ. Οι διαφημίσεις ή άλλες προσφορές να απέχουν 
από παραπλανητικές ή επιθετικές πρακτικές πριν, κατά 
τη διάρκεια και ύστερα από εμπορική συναλλαγή που 
σχετίζεται με συγκεκριμένο προϊόν ή υπηρεσία, και η 
οποία άμεσα ή επαγωγικά είναι πιθανό να παραπλανή¬ 
σει τον καταναλωτή για το προϊόν ή την υπηρεσία που 
προβάλλεται. 

ίϋ.Το προσωπικό της επιχείρησης που έρχεται σε άμε¬ 
ση επικοινωνία με τον καταναλωτή δεν παραπλανά ούτε 
επιδιώκει να παραπλανήσει με κανέναν τρόπο με πράξεις 
ή παραλείψεις τους καταναλωτές δίνοντας λανθασμένες 
εντυπώσεις για την παρεχόμενη υπηρεσία ή και προϊόν. 

ίν. Η επιχείρηση δεν παρέχει ελλιπή ή ανακριβή πληρο¬ 
φορία σχετικά με την δυνατότητα παροχής της υπηρεσί¬ 
ας ή πώλησης του προϊόντος στον καταναλωτή. 

ν. Κάθε διαφήμιση και προωθητική ενέργεια που απευ¬ 
θύνονται ειδικά σε κοινό ανήλικων δεν επιτρέπεται να 
τους υποκινεί, άμεσα ή έμμεσα, σε πράξεις βίας, σε χρή¬ 
ση οινοπνευματωδών ποτών, προϊόντων καπνού, τοξι- 
κών ουσιών ή σε οποιοσδήποτε μορφής επικίνδυνη για 
την ασφάλεια και την υγεία τους συμπεριφορά. 


νί. Οι επιχειρήσεις τηρούν τους ηλικιακούς περιορι¬ 
σμούς που θέτει η κείμενη νομοθεσία σε ό,τι αφορά την 
προώθηση και την πώληση συγκεκριμένων κατηγοριών 
προϊόντων. 

νϋ. Κάθε διαφήμιση και προωθητική ενέργεια που 
απευθύνονται σε άτομα με αναπηρία θα πρέπει να δια¬ 
σφαλίζει την προσβασιμότητα της σε αυτά. 

Άρθρο 4 

Προστασία ανηλίκων και άλλων 
ευάλωτων ομάδων του πληθυσμού 

1 .Το προσωπικό της επιχείρησης δεν εκμεταλλεύεται 
την αδυναμία καταναλωτών που ανήκουν σε ευάλωτες 
ομάδες, όπως ηλικιωμένων, ανήλικων ατόμων, ατόμων 
που δεν καταλαβαίνουν καλά την ελληνική γλώσσα, είτε 
ατόμων με αναπηρία. Οι επιχειρήσεις προβαίνουν σε 
προσεκτικές, ακριβείς και αντικειμενικές περιγραφές των 
προϊόντων και υπηρεσιών που απευθύνονται ειδικά σε 
τέτοια άτομα κατά τρόπο εύληπτο, κατανοητό και πλή¬ 
ρως προσβάσιμο σε αυτά, ώστε να μην τα παραπλανούν 
όσον αφορά το πραγματικό μέγεθος, την αξία, τη φύση, 
τον σκοπό, την ανθεκτικότητα, την απόδοση και την τιμή 
του εκάστοτε διαφημιζόμενου προϊόντος ή υπηρεσίας. 

2. Ειδικά για τους ανήλικους καταναλωτές οι επιχει¬ 
ρήσεις μεριμνούν - κατά το μέτρο του δυνατού- για την 
διαμόρφωση των κατάλληλων όρων πρόσβασης στους 
διαδικτυακούς τους τόπους κατά τα προβλεπόμενα ανά 
περίπτωση στους ισχύοντες νόμους 
Άρθρο 5 

Ασφάλεια συναλλαγών 

και προστασία προσωπικών δεδομένων 

Α. Ασφάλεια συναλλαγών 

1. Οι επιχειρήσεις λαμβάνουν μέριμνα για την ασφάλεια 
των συναλλαγών που πραγματοποιούνται με τη χρήση 
Τεχνολογιών Πληροφορικής και Επικοινωνίας (ΤΠΕ). 

2. Οι επιχειρήσεις, στο πλαίσιο αυτό και σύμφωνα με τα 
προβλεπόμενα στην κείμενη νομοθεσία, καταβάλλουν 
κάθε δυνατή προσπάθεια, να χρησιμοποιούν οι ίδιες ή 
οι συνεργάτες τους κατάλληλα εργαλεία και μέτρα ανα- 
λόγως με την κατηγορία και το είδος της επιχειρηματι¬ 
κής τους δραστηριότητα και το είδος των δεδομένων 
που συλλέγουν και επεξεργάζονται (προσωπικά ή μη) 
και εφαρμόζουν κάθε κατάλληλο μέτρο, ώστε να παρέ¬ 
χουν την νομίμως προβλεπόμενη ασφάλεια ηλεκτρο¬ 
νικών συναλλαγών (ανάλογη προς τα διάφορα στάδια 
ολοκλήρωσης αυτών) και δεδομένων (προσωπικών ή 
μη) που συλλέγουν και επεξεργάζονται, καθώς και να 
ενημερώνουν τους συναλλασσόμενους για τις βασικές 
παραμέτρους της χρησιμοποιούμενης ασφάλειας και 
τήρησης απορρήτου με ειδική μνεία στους όρους χρή¬ 
σης της ιστοσελίδας. 

3. Οι επιχειρήσεις χρησιμοποιούν τα κατάλληλα τεχνι¬ 
κά και οργανωτικά μέτρα για τη διασφάλιση του απορρή¬ 
του των δεδομένων που συλλέγουν και επεξεργάζονται 
στο μέτρο του νομίμως προβλεπόμενου και αναλόγως 
με την φύση των προϊόντων και των υπηρεσιών που 
παρέχουν. 

Β. Προστασία προσωπικών δεδομένων 

1. Οι επιχειρήσεις οφείλουν να διαθέτουν και να εφαρ- 

μόζουν κατανοητή, αληθή, νόμιμη, εύκολα προσβάσιμη 
και επικαιροποιημένη Πολιτική Προστασίας Προσωπι¬ 
κών Δεδομένων και να ενημερώνουν τους καταναλω¬ 
τές όπως απαιτείται από τη σχετική νομοθεσία και τις 
οδηγίες της Αρχής Προστασίας Δεδομένων Προσωπικού 
Χαρακτήρα σχετικά με την εν λόγω Πολιτική Προστασίας 
Προσωπικών Δεδομένων. 

2. Δεν επιτρέπεται συλλογή, αποθήκευση ή επεξερ¬ 
γασία των δεδομένων που ο νόμος χαρακτηρίζει ως 
ευαίσθητα, δηλαδή τα δεδομένα που αφορούν τη φυ¬ 
λετική ή εθνική προέλευση, τα πολιτικά φρονήματα, τις 
θρησκευτικές ή φιλοσοφικές πεποιθήσεις, τη συμμετοχή 
σε ένωση, σωματείο και συνδικαλιστική οργάνωση, την 
υγεία, την κοινωνική πρόνοια καθώς και τα σχετικά με 
ποινικές διώξεις ή καταδίκες εκτός αν πληρούνται οι όροι 
και οι προϋποθέσεις που ο νόμος και η Αρχή Προστασίας 
Δεδομένων Προσωπικού Χαρακτήρα ορίζουν. 

3. Η συλλογή, επεξεργασία, τήρηση και χρήση των λοι¬ 
πών προσωπικών δεδομένων γίνεται μόνον όταν αυτό 
επιτρέπεται από το ισχύον νομοθετικό πλαίσιο και πάντα 
σύμφωνα με τους προβλεπόμενους από αυτό όρους. 

4. Ειδικότερα αναφορικά με την χρήση «πάσης φύσεως 
ςοοΙ<ίθ$», η εγκατάσταση τους θα πρέπει να πραγματο¬ 
ποιείται μετά από κατάλληλη ενημέρωση του καταναλω¬ 
τή και επί τη βάσει της συγκατάθεσης του, σύμφωνα με 
τον νόμο και τις σχετικές οδηγίεςτης Αρχής Προστασίας 
Δεδομένων Προσωπικού Χαρακτήρα. 

5. Σε περίπτωση μη συγκατάθεσης/αποδοχής "ςοοΙςίθε", 
οι επιχειρήσεις επιτρέπουν, εφόσον είναι τεχνολογικά 
εφικτό, τη συνέχιση της χρήσης της ιστοσελίδας από τον 
καταναλωτή, χωρίς την αποστολή των ςοοΙ<ίθ5. 

6. Οι επιχειρήσεις εξασφαλίζουν ότι τα δεδομένα προ¬ 
σωπικού χαρακτήρα που συλλέγονται δεν γνωστοποι¬ 
ούνται ούτε διαβιβάζονται σε τρίτους, χωρίς την προη¬ 
γούμενη ενημέρωση ή συγκατάθεση του προσώπου που 
αφορούν, ή/και στις περιπτώσεις που ο νόμος προβλέ¬ 
πει, σύμφωνα πάντοτε με τις ρυθμίσεις της νομοθεσίας 
περί προστασίας δεδομένων προσωπικού χαρακτήρα. 

7. Οι επιχειρήσεις σέβονται την επιθυμία των κατα¬ 
ναλωτών να μην περιλαμβάνονται σε αρχεία που έχουν 
ως σκοπό την πραγματοποίηση μη ζητηθεισών εμπορι¬ 
κών επικοινωνιών με ανθρώπινη παρέμβαση (κλήση) 
για προώθηση και προμήθεια προϊόντων ή υπηρεσιών, 
εφόσον το έχουν δηλώσει προς τον φορέα παροχής δι¬ 
αθέσιμης στο κοινό. 

8. Οι επιχειρήσεις παρέχουν στους καταναλωτές τη 
δυνατότητα να επιλέγουν εάν επιθυμούν την αποστολή 
διαφημιστικών μηνυμάτων και κάθε είδους ενημερωτι¬ 
κών δελτίων και σε περίπτωση αποδοχής να έχουν την 
δυνατότητα ελεύθερης ανάκλησηςτηςσυναίνεσηςτους 
και οι επιχειρήσεις να έχουν την υποχρέωση της μη επα- 
ναπροώθησης νέων διαφημιστικών μηνυμάτων και κάθε 
είδους ενημερωτικών δελτίων εφεξής (εκτός αν υπάρξει 
εκ νέου συγκατάθεση ή πληρούνται εκ νέου οι εκ του 
νόμου προβλέψεις). 

9.0 καταναλωτής δικαιούται να έχει άμεση πρόσβαση 
στην πληροφόρηση για τα θέματα των προσωπικών του 
δεδομένων, να αντιτίθεται στην χρήση αυτών σε μελλο¬ 
ντικές προωθητικές ενέργειες, να ζητά και να επιβεβαι¬ 


ώνει την μερική ή ολική διαγραφή τους από τα αρχεία 
της επιχείρησης, να ζητά την διόρθωση ή συμπλήρωση 
τους, να πληροφορείται τον χρόνο και τον τρόπο της 
αρχικής απόκτησης των προσωπικών του δεδομένων 
από την επιχείρηση καθώς και να ενημερώνεται για τις 
εφαρμοζόμενες μεθόδους προστασίας των προσωπικών 
δεδομένων. 

Άρθρο 6 

Δικαίωμα υπαναχώρησης για τους καταναλωτές 

1. Ο καταναλωτής έχει αναφαίρετο δικαίωμα αναιτι¬ 
ολόγητης και αζήμιας υπαναχώρησης σύμφωνα με τις 
διατάξεις της εκάστοτε κείμενης νομοθεσίας. 

2. Πριν ο καταναλωτής δεσμευθεί συμβατικώς, ο προ¬ 
μηθευτής πρέπει να τον ενημερώσει, με σαφή, ευκρινή 
και κατανοητό τρόπο, στη γλώσσα του, για το δικαίωμά 
του για άσκηση αναιτιολόγητης και αζήμιας υπαναχώρη¬ 
σης εντός της νομίμως προβλεπόμενης προθεσμίας των 
δεκατεσσάρων (14) ημερών, που αρχίζει από το χρονικό 
σημείο που καθορίζει κάθε φορά ο νόμος, καθώς και 
για τους όρους, τις προϋποθέσεις, τις εξαιρέσεις και τη 
διαδικασία άσκησης του δικαιώματος υπαναχώρησης, 
αλλά και για τις συνέπειες από την άσκηση, λαμβάνοντας 
υπόψη την ιδιαιτερότητα κάθε προϊόντος/υπηρεσίας και 
παρέχοντας του και υπόδειγμα εντύπου υπαναχώρησης. 

Άρθρο 7 

Εξυπηρέτηση καταναλωτών 

1. Η επιχείρηση εξασφαλίζει ότι διαθέτει κατάλληλους 
μηχανισμούς (μέσω τηλεφώνου ή/και θ-ιύιβΝ) και επαρ¬ 
κές προσωπικό το οποίο ασχολείται με την εξυπηρέτηση 
των καταναλωτών, καταβάλλοντας εύλογες προσπάθειες 
για την ενημέρωση τους σχετικά με τα αιτήματά τους 
εντός των νομίμων χρονικών ορίων ανά περίπτωση. 

2. Όταν η επικοινωνία γίνεται μέσω τηλεφωνικού κέ¬ 
ντρου, η επιχείρηση εξασφαλίζει ότι ο καταναλωτής δεν 
μένει σε υπερβολική αναμονή και σε κάθε περίπτωση 
η χρέωση της κλήσης δεν υπερβαίνει τις χρεώσεις που 
ισχύουν για αστικές κλήσεις. 

Όταν η επικοινωνία γίνεται μέσω διαδικτυακής φόρμας 
επικοινωνίας ή διεύθυνσης ηλεκτρονικού ταχυδρομείου 
της επιχείρησης, λαμβάνεται μέριμνα για την αποστολή 
απάντησης σε εύλογο χρονικό διάστημα από τη λήψη 
του σχετικού αιτήματος του πελάτη. 

Άρθρο 8 

Ηλεκτρονική Εναλλακτική επίλυση 

των καταναλωτικών διαφορών 

1. Οι επιχειρήσεις ενημερώνουν τους καταναλωτές για 
τη δυνατότητα εναλλακτικής επίλυσης καταναλωτικών 
διαφορών που έχουν προκύψει από συμβάσεις ηλε¬ 
κτρονικής πώλησης προϊόντων ή παροχής υπηρεσιών 
κάνοντας χρήση των καταχωρημένων φορέων ΕΕΔ στο 
Μητρώο σύμφωνα με την κοινή υπουργική απόφαση 
70330/2015. 

2. Οι επιχειρήσεις, είτε δεσμεύονται να χρησιμοποιή¬ 
σουν την ΕΕΔ είτε όχι, παρέχουν με τρόπο ευπρόσιτο, 
μέσα από τους δικτυακούς τόπους τους, ηλεκτρονικό 
σύνδεσμο στην πανενωσιακή πλατφόρμα ηλεκτρονικής 
επίλυσης καταναλωτικών διαφορών (πλατφόρμα ΗΕΔ), 

σε εφαρμογή διατάξεων του Κανονισμού (ΕΕ) 524/2013) 
μέσω της οποίας οι καταναλωτές υποβάλλουν την κα¬ 
ταγγελία τους, προωθώντας αυτή στην συνέχεια στον 
σχετικό φορέα ΕΕΔ.» 

Άρθρο δεύτερο 

1. Ο Κώδικας δημοσιεύεται στους διαδικτυακούς τό- 
πουςτων επιχειρήσεων σε σημείο το οποίο εύκολα μπο¬ 
ρεί να εντοπίσει και να έχει πρόσβαση ο καταναλωτής. 

2.0 Κώδικας δεν περιορίζει το δικαίωμα των ενώσεων 
προμηθευτών να επιβάλουν στα μέλη τους πρόσθετες 
υποχρεώσεις και πειθαρχικά ή άλλα μέτρα. 

3. Το προσωπικό των επιχειρήσεων του κλάδου πλη¬ 
ροφορεί τους καταναλωτές για την ύπαρξη του Κώδικα 
και τους ενημερώνει σχετικά με τους τρόπους με τους 
οποίους μπορούν να βρουν το κείμενο. 

Άρθρο τρίτο 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,15 Μαρτίου 2017 

Ο Υπουργός 

ΔΗΜΟΣ ΠΑΠΑΔΗΜΗΤΡΙΟΥ 


Αριθμ. 12282/224 (2) 

Χορήγηση έκτακτης οικονομικής ενίσχυσης σε 
εργαζόμενους του εργοστασίου ΕΣΠΕΡΙΔΕΣ της 
ΕΝΩΣΗΣ ΑΓΡΟΤΙΚΩΝ ΣΥΝΕΤΑΙΡΙΣΜΩΝ (ΕΑΣ) ΑΡ¬ 
ΓΟΛΙΔΑΣ. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - ΟΙΚΟΝΟΜΙΚΩΝ 

Έχοντας υπόψη: 

1 .Τιςδιατάξειςτηςπαρ 1 του άρθρου 4τουν. 1172/1981 
«Περί κυρώσεως, συμπληρώσεως και ερμηνείας της υπό 
χρονολογίαν 2.3.1981 πράξεως νομοθετικού περιεχο¬ 
μένου "Περί καταβολής υπό του Οργανισμού Απασχο- 
λήσεως Εργατικού Δυναμικού (ΟΑΕΔ) δεδουλευμένων 
αποδοχών και αποζημιώσεων εις μισθωτούς", κυρώσεως 
αποφάσεων του Υπουργού Εργασίας και ρυθμίσεως συ¬ 
ναφών θεμάτων» (177 Α') όπως τροποποιήθηκαν με τις 
διατάξεις του άρθρου 23 του ν. 1836/1989 «Προώθηση 
της απασχόλησης της επαγγελματικής κατάρτισης και 
άλλες διατάξεις» (79 Α'). 

2. Τις διατάξεις του ν. 2956/2001 «Αναδιάρθρωση 
Ο.Α.Ε.Δ. και άλλες διατάξεις» (258 Α'), όπως ισχύει. 

3. Τιςδιατάξειςτου ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
(143 Α'). 

4. Τις διατάξεις της παρ. 1 του άρθρου 27 του ν. 4320/ 
2015 «Ρυθμίσεις για τη λήψη άμεσων μέτρων για την 
αντιμετώπιση της ανθρωπιστικής κρίσης, την οργάνω¬ 
ση της Κυβέρνησης και των Κυβερνητικών οργάνων και 
λοιπές διατάξεις» (29 Α'). 


5. Τις διατάξεις των άρθρων 41 παρ. 1, 47 παρ. 3 και 
90 του Κώδικα Νομοθεσίας για την Κυβέρνηση και τα 
Κυβερνητικά Όργανα, ο οποίος κυρώθηκε με το άρθρο 
πρώτο του π.δ. 63/2005 «Κωδικοποίηση της Νομοθε¬ 
σίας για την Κυβέρνηση και τα Κυβερνητικά Όργανα» 
(ΦΕΚ 98 Α'). 

6. Τις διατάξεις της παρ. 2 του άρθρου 12 του π.δ. 80/ 
2016 «Ανάληψη υποχρεώσεων από τους διατάκτες» 
(145 Α'). 

7. Τις διατάξεις του π.δ. 111/2014 «Οργανισμός του 
Υπουργείου Οικονομικών» (178 Α'). 

8. Τις διατάξεις του π.δ. 113/2014 «Οργανισμός Υπουρ¬ 
γείου Εργασίας, Κοινωνικής Ασφάλισης και Πρόνοιας» 
(180 Α'). 

9. Τ ις διατάξεις του π.δ. 73/23/9/2015 (116 Α') «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

10. Την υπ'αριθμ. Υ29/8-10-1015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (2168 Β'). 

11 .Την υπ'αριθμ. Υ56/21-10-2015 απόφαση του Πρω¬ 
θυπουργού «Ανάθεση αρμοδιοτήτων στην Αναπληρώ- 
τρια Υπουργό Εργασίας, Κοινωνικής Ασφάλισης και Κοι¬ 
νωνικής Αλληλεγγύης Ουρανία Αντωνοπούλου (2281 Β'). 

12. Το υπ' αριθμ. 1975/13-1-2017 έγγραφο του 
ΟΑΕΔ με το οποίο μας διαβιβάστηκε η με αριθμ. 48/1/ 
10-1-2017 απόφαση του Διοικητικού Συμβουλίου του 
Οργανισμού. 

13. Το υπ' αριθμ. οικ. 4044/7/31-1-2017 έγγραφο της 
Αποκεντρωμένης Μονάδας Κρατικών Ενισχύσεων του 
Υπουργείου Εργασίας 

14. Την υπ'αριθμ. οικ. 3824/157/ 27-1-2017 εισήγηση 
της Γενικής Διεύθυνσης Οικονομικών Υπηρεσιών του 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης. 

15. Την υπ'αριθμ. 5309/25-1-2017 βεβαίωση δέσμευ¬ 
σης πίστωσης της Δ/νσης Οικονομικών Υπηρεσιών του 
ΟΑΕΔ. 

Ιό.Την υπ'αριθμ. 141/24-1-2017 απόφαση έγκρισης 
δέσμευσης πίστωσης της Οικονομικής Υπηρεσίας του 
ΟΑΕΔ. (ΑΔΑ: 6Γ7Μ4691Ω2-5ΘΣ). 

17. Το γεγονός ότι από τις διατάξεις της παρούσας 
προκαλείται δαπάνη ποσού ύψους τριάντα μία χιλιάδων 
εκατόν τεσσάρων ευρώ (31.104,00€) περίπου σε βάρος 
του προϋπολογισμού του ΟΑΕΔ, η οποία καλύπτεται 
από εγγεγραμμένες πιστώσεις στον ΚΑΕ 0659 «Λοιπές 
Παροχές Ανεργίας» του προϋπολογισμού του ΟΑΕΔ του 
οικονομικού έτους 2017, αποφασίζουμε: 

Άρθρο 1 

Την καταβολή έκτακτης οικονομικής ενίσχυσης ποσού 
εξακοσίων σαράντα οκτώ ευρώ (648,00€) σε κάθε έναν 
από τους εργαζόμενους του εργοστασίου ΕΣΠΕΡΙΔΕΣ 
της ΕΑΣ ΑΡΓΟΛΙΔΑΣ των οποίων η σύμβαση εργασίας 
έχει ανασταλεί λόγω της πυρκαγιάς του εργοστασίου. 

Άρθρο 2 

Η καταβολή γίνεται με την προσκόμιση καταλόγου 
από το σωματείο των εργαζομένων στην αρμόδια Δ/ 

νση Ασφάλισης του ΟΑΕΔ, στον οποίο να αναγράφονται 
τα εξής στοιχεία: 

α) Το ονοματεπώνυμο, το πατρώνυμο και το μητρώ- 
νυμο κάθε δικαιούχου. 

β) Ο αριθμός της αστυνομικής του ταυτότητας ή ο 
αριθμός διαβατηρίου προκειμένου περί αλλοδαπών. 

γ) Ο αριθμός μητρώου κοινωνικής του ασφάλισης 
(ΑΜ ΚΑ). 

δ) Ο αριθμός του φορολογικού του μητρώου (ΑΦΜ). 

ε) Ο αριθμός του ατομικού ή κοινού τραπεζικού λο¬ 
γαριασμού του (με πρώτο το όνομα του δικαιούχου της 
ως άνω οικονομικής ενίσχυσης) καθώς και του Διεθνούς 
Αριθμού Τραπεζικού Λογαριασμού του (ΙΒΑΝ). 

Η οικονομική ενίσχυση καταβάλλεται με πίστωση του 
ατομικού λογαριασμού στην Εθνική Τράπεζα Ελλάδος 
του κάθε δικαιούχου, από την Δ/νση Μηχαν/σης του 
ΟΑΕΔ, μετά τον σχετικό έλεγχο, από τον οποίο να προ¬ 
κύπτει η εργασιακή σχέση με την εταιρεία. 

Η λήξη της καταβολής ορίζεται σε 60 ημέρες από την 
ημερομηνία έναρξης καταβολής της έκτακτης οικονο¬ 
μικής ενίσχυσης. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2017 

Οι Αναπληρωτές Υπουργοί 

Εργασίας, Κοινωνικής Ασφάλισης 

και Κοινωνικής Αλληλεγγύης Οικονομικών 

ΟΥΡΑΝΙΑ ΑΝΤΩΝΟΠΟΥΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 1191 _ (3) 

Καθορισμός του χρόνου, τρόπου υπολογισμού 
της διαδικασίας παρακράτησης και απόδοσης 
της κράτησης 0,06% υπέρ της Αρχής Εξέτασης 
Προδικαστικών Προσφυγών (Α.Ε.Π.Π.), καθώς και 
των λοιπών λεπτομερειών εφαρμογής της πα¬ 
ραγράφου 3, του άρθρου 350 του ν. 4412/2016 
(Α' 147). 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ- 

ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 4412/2016 (Α' 147) «Δημόσιες 
Συμβάσεις Έργων, Προμηθειών και Υπηρεσιών», και ιδί¬ 
ως τα άρθρα 347 και 350 αυτού. 

2. Τις διατάξεις του ν. 4270/2014 «Αρχές δημοσιονο¬ 
μικής διαχείρισης και εποπτείας (ενσωμάτωση Οδηγίας 
2011/85/ΕΕ) - δημόσιο λογιστικό και άλλες διατάξεις» 
(Α' 143) όπως ισχύει. 

3. Τις διατάξεις του ν. 3861/10 (Α' 112) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 


κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις», όπως ισχύει. 

4. Το άρθρο 90 του κώδικα, ο οποίος κυρώθηκε με το 
άρθρο πρώτο του π.δ. 63/2005 «Κωδικοποίηση της νο¬ 
μοθεσίας για την Κυβέρνηση και τα Κυβερνητικά Όργανα 
(Α' 98) », όπως ισχύει. 

5. Το π.δ. 73/2015 (Α' 116): «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

6. Το π.δ. 125/2016(Α' 210) «Διορισμός Υπουργών, 
Αναπληρωτών Υπουργών και Υφυπουργών». 

7. Την υπ'αριθμ. Υ29/8-10-2015 (Β' 2168) απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη». 

8. Την υπ' αριθμ. 44009/ΔΕ 5154/8.10.2013 (Β' 2592) 
κοινή απόφαση των Υπουργών Οικονομικών και Ανάπτυ¬ 
ξης με θέμα «Καθορισμός τρόπου πληρωμής των δαπα¬ 
νών δημοσίων επενδύσεων από τους λογαριασμούς των 
έργων που τηρούνται στην Τράπεζα της Ελλάδος μέσω 
ηλεκτρονικών εντολών», όπως ισχύει. 

9. Την 134453/23.12.2015 (Β' 2857) κοινή απόφαση 
των Υπουργών Οικονομίας, Ανάπτυξης και Τουρισμού - 
Οικονομικών «Ρυθμίσεις για τις πληρωμέςτων δαπανών 
του Προγράμματος Δημοσίων Επενδύσεων - ΠΔΕ (Τρο¬ 
ποποίηση και αντικατάσταση της κοινής υπουργικής 
απόφασης 46274/26.09.2014 (ΦΕΚ 2573/τ.Β>. 

10. Το γεγονός ότι με την παρούσα απόφαση δεν προ- 
καλείται δαπάνη εις βάρος του προϋπολογισμού της Αρ¬ 
χής ή του Κρατικού προϋπολογισμού, αποφασίζουμε: 

Άρθρο 1 

Ορισμοί 

Για τους σκοπούς της παρούσας απόφασης εφαρμόζο¬ 
νται οι ορισμοί του άρθρου 2 του ν. 4412/2016 «Δημόσιες 
Συμβάσεις Έργων, Προμηθειών και Υπηρεσιών» (Α' 147). 

Άρθρο 2 

Πεδίο Εφαρμογής 

1. Η παρούσα απόφαση εφαρμόζεται στις δημόσιες 
συμβάσεις που συνάπτονται σύμφωνα με τις διατάξεις 
του ν. 4412/2016 όπως ισχύουν, από αναθέτουσα αρχή/ 
αναθέτοντα φορέα ή κεντρική αρχή αγορών ανεξαρτή¬ 
τως της πηγής χρηματοδότησής τους. 

2. Η παρούσα απόφαση δεν εφαρμόζεται στις δημόσι¬ 
ες συμβάσεις που υπάγονται στο ν. 3978/2011 (Α' 137), 
ή που εξαιρούνται σύμφωνα με τα άρθρα 17 και 24 του 
νόμου αυτού, καθώς και σε αυτές που συνάπτονται δυ¬ 
νάμει του άρθρου 346 της Συνθήκης για τη Λειτουργία 
της Ευρωπαϊκής Ένωσης (ΣΛΕΕ) και που έχουν ως αντι¬ 
κείμενο την προμήθεια στρατιωτικού και ευαίσθητου 
εξοπλισμού, καθώς και έργα, προμήθειες και υπηρεσίες 
που συνδέονται άμεσα με τον εξοπλισμό αυτό. 

Οι δημόσιες συμβάσεις που δεν συνδέονται άμεσα με 
την προμήθεια στρατιωτικού ή ευαίσθητου εξοπλισμού 
ή υπηρεσίες σχετικές με τον τομέα της άμυνας, υπάγο¬ 
νται στην κράτηση υπέρ της Α.Ε.Π.Π. 

3. Η κράτηση επιβάλλεται επί της συνολικής αξίας κάθε 
αρχικής, τροποποιητικής ή συμπληρωματικής δημόσιας 
σύμβασης, προ φόρων και κρατήσεων. Επίσης, επιβάλ¬ 
λεται επί της αξίας κάθε είδους δικαιώματος προαιρέσε- 

ως, προ φόρων και κρατήσεων, είτε αυτό ασκείται μέσω 
διοικητικής εντολής είτε μέσω σύμβασης. 

4. Σε περίπτωση όπου στη σύμβαση δεν αναφέρεται 
το συμβατικό τίμημα, η κράτηση επιβάλλεται επί του 
ποσού που αναγράφεται στη σχετική απόφαση ανάλη¬ 
ψης υποχρέωσης ή τη συλλογική απόφαση έργου ή με¬ 
λέτης που εκδίδεται κατ' εφαρμογή των διατάξεων του 
άρθρου 66 του ν. 4270/2014 (Α' 143) και του άρθρου 6 
του ν.δ. 2957/1954 (Α' 186), όπως ισχύουν, αν πρόκειται 
για έργο ή προμήθεια ή παροχή υπηρεσίας που χρημα¬ 
τοδοτείται από τον προϋπολογισμό του Προγράμματος 
Δημοσίων Επενδύσεων. 

5. Ειδικά, στις συμβάσεις παραχώρησης δημοσίων 
έργων, η κράτηση επιβάλλεται επί της συνολικής αξίας 
της σύμβασης (συμβατικό αντάλλαγμα) κατά την σύνα¬ 
ψη της, ήτοι του συνολικού κύκλου εργασιών του πα- 
ραχωρησιούχου καθ' όλη την διάρκεια της σύμβασης 
(συμπεριλαμβανομένων των εσόδων από τους χρήστες 
των έργων, των πληρωμών ή οιωνδήποτε χρηματοοικο¬ 
νομικών πλεονεκτημάτων οιασδήποτε μορφής τα οποία 
καταβάλλει η αναθέτουσα αρχή/αναθέτοντας φορέας ή 
άλλη δημόσια αρχή προς τον παραχωρησιούχο και εν 
είδη Χρηματοδοτικής Συμβολής), εκτός ΦΠΑ, για την 
εκτέλεση των έργων και των υπηρεσιών που αποτελούν 
το αντικείμενο της σύμβασης, καθώς και των παρεπό¬ 
μενων προμηθειών αυτών των έργων και υπηρεσιών. 

6. Σε περίπτωση που στο πλαίσιο μίας διαδικασίας 
ανάθεσης συνάπτονται περισσότερες δημόσιες συμβά¬ 
σεις κατά τμήματα ενός έργου, προμήθειας, ή αγοράς 
υπηρεσιών, η κράτηση υπολογίζεται επί της αξίας κάθε 
επιμέρους σύμβασης. 

7. Σε περίπτωση που στο πλαίσιο μίας συμφωνίας - 
πλαίσιο ή ενός δυναμικού συστήματος αγορών, συνά- 
πτονται περισσότερες εκτελεστικές δημόσιες συμβάσεις 
έργων, προμηθειών ή υπηρεσιών, η κράτηση επιβάλλε¬ 
ται επί της αξίας κάθε επιμέρους εκτελεστικής σύμβασης. 

8. Όταν πρόκειται για δημόσιες συμβάσεις αορίστου 
χρόνου, ή στην περίπτωση που η διάρκεια τους δεν 
μπορεί να προσδιορισθεί, η αξία τους ορίζεται ως το 
γινόμενο του μηνιαίου τιμήματος επί 48 και η κράτηση 
επιβάλλεται επί του γινομένου αυτού. 

9. Στις δημόσιες συμβάσεις ασφαλιστικών, τραπεζι¬ 
κών ή χρηματοοικονομικών υπηρεσιών που υπάγονται 
στο πεδίο εφαρμογής της παρούσας, ο υπολογισμός της 
κράτησης πραγματοποιείται ανάλογα με το αντικείμενο 
της σύμβασης ως εξής: 

α) αν πρόκειται για ασφαλιστικές υπηρεσίες, επί του 
συνολικού καταβλητέου ασφάλιστρου ή/και του ποσού 
που αντιστοιχεί σε τυχόν άλλους τρόπους αμοιβής. 

β) αν πρόκειται για τραπεζικές ή άλλες χρηματοοικο¬ 
νομικές υπηρεσίες, επί του συνολικού ποσού του τιμή¬ 
ματος, στο οποίο περιλαμβάνονται οι αμοιβές, οι προ¬ 
μήθειες, οι τόκοι, καθώς και τυχόν άλλοι τρόποι αμοιβής. 

10. Σε περίπτωση συμπληρωματικών συμβάσεων, η 
κράτηση επιβάλλεται επί του συνολικού ποσού του συμ¬ 
βατικού τιμήματος της συμπληρωματικής σύμβασης ή 
του ποσού που αναγράφεται στην απόφαση ανάληψης 
υποχρέωσης. 


Άρθρο 3 

Τ ρόπος παρακράτησης 

1. Η κράτηση υπολογίζεται με την εφαρμογή συντελε¬ 
στή 0,06% επί της συνολικής αξίας κάθε πληρωμής προ 
φόρων και κρατήσεων και ανεξαρτήτως ποσού και πηγής 
προέλευσης κάθε αρχικής, τροποποιητικής ή συμπληρω¬ 
ματικής δημόσιας σύμβασης επί της οποίας επιβάλλεται 
η κράτηση σύμφωνα με το άρθρο 2. 

2. Υπόχρεος για την παρακράτηση και απόδοση της 
κράτησης είναι ο φορέας που πραγματοποιεί την πληρω¬ 
μή και η παρακράτηση πραγματοποιείται με την εφαρμο¬ 
γή του συντελεστή 0,06% επί του ποσού κάθε πληρωμής, 
προ φόρων και κρατήσεων, που καταβάλλεται σε εξό¬ 
φληση του συμβατικού ανταλλάγματος αρχικής, τροπο- 
ποιητικής ή συμπληρωματικής σύμβασης ή εκτελεστικής 
σύμβασης που συνάπτεται βάσει συμφωνίας - πλαίσιο 
ή δυναμικού συστήματος αγορών. Το ποσό της κράτη¬ 
σης παρακρατείται με ευθύνη της αρμόδιας οικονομι¬ 
κής υπηρεσίας του φορέα ή του υπολόγου - διαχειριστή 
που διενεργεί την πληρωμή κάθε έργου, προμήθειας, 
παροχής υπηρεσίας κ.λπ.του Προγράμματος Δημοσίων 
Επενδύσεων (ΠΔΕ) και αποδίδεται στο λογαριασμό της 
Αρχής που τηρείται στην Τράπεζα της Ελλάδος. 

3. Το ποσό της κράτησης που περιλαμβάνεται στην 
κατάσταση πληρωμής της δαπάνης αναγράφεται στο 
χρηματικό ένταλμα πληρωμής ή σε οποιονδήποτε άλλο 
τίτλο πληρωμής εκδίδεται από το αρμόδιο όργανο και 
στη συνέχεια εξοφλείται όπως ορίζεται από την κείμενη 
νομοθεσία και αποδίδεται στο λογαριασμό Α.Ε.Π.Π. που 
τηρείται στην Τράπεζα της Ελλάδος. 

4. Αν η καταβολή του συμβατικού ανταλλάγματος 
πραγματοποιείται μέσω της Ενιαίας Αρχής Πληρωμών 
(π.χ. σύμβαση έργου), η παρακράτηση γίνεται στην κα¬ 
τάσταση πληρωμής, με την εφαρμογή του συντελεστή 
0,06% επί του ποσού που αντιστοιχεί σε κάθε πληρωμή, 
προ φόρων και κρατήσεων και αποδίδεται στον λογα¬ 
ριασμό της Α.Ε.Π.Π. της παραγράφου 1 του άρθρου 4. 

5. Στην περίπτωση συμβάσεων παραχώρησης δημο¬ 
σίων έργων, όπου μέρος του συμβατικού ανταλλάγμα¬ 
τος καταβάλλεται μέσω Χρηματοδοτικής Συμβολής της 
αναθέτουσας αρχής/αναθέτοντα φορέα ή οιασδήποτε 
άλλης δημόσιας αρχής προς τον παραχωρησιούχο, η 
κράτηση αποδίδεται με το ακόλουθο τρόπο: 

Το ποσό της κράτησης που αντιστοιχεί στο σύνολο 
του συμβατικού ανταλλάγματος του έργου παραχώρη¬ 
σης παρακρατείται από το ποσό που αντιστοιχεί στην 
χρηματοδοτική συμβολή της αναθέτουσας αρχής/ανα¬ 
θέτοντα φορέα ή της άλλης δημόσιας αρχή προς τον 
παραχωρησιούχο τμηματικά, από κάθε προβλεπόμενη 
δόση, σύμφωνα με τον ακόλουθο τύπο: 

Ποσό παρακράτησης προς απόδοση = 

(Σ.Α. *0,06%) * (Δ.Χ.Σ./Χ.Σ) όπου Σ.Α. το συμβατικό 
αντάλλαγμα (αξία σύμβασης παραχώρησης κατά την 
σύναψή της), Δ.Χ.Σ. είναι το ποσό που αντιστοιχεί στην 
Δόση της Χρηματοδοτικής Συμβολής, Χ.Σ. είναι το ποσό 
που αντιστοιχεί στην συνολική Χρηματοδοτική Συμβολή. 

6. Σε περίπτωση που δεν υφίσταται Χρηματοδοτική 
Συμβολή της αναθέτουσας αρχής/αναθέτοντα φορέα ή 
οιασδήποτε άλλης δημόσιας αρχής προς τον παραχω- 

ρησιούχο, είτε αυτή δεν επαρκεί για την συνολική πα¬ 
ρακράτηση κατά τα αναφερόμενα στην προηγούμενη 
παράγραφο, η κράτηση αποδίδεται τμηματικά σε κάθε 
ετήσια χρήση, υπολογιζόμενη σε 0,06% του κύκλου ερ¬ 
γασιών του παραχωρησιούχου, σύμφωνα με τα οριζό¬ 
μενα στην παράγραφο 2 του άρθρου 4. 

7. Για την εφαρμογή της απόφασης αυτής, ως πληρωμή 
μπορεί να θεωρείται και η προκαταβολή και υπάγεται 
στην κράτηση. Σε περίπτωση που ο υπόχρεος για την 
παρακράτηση και απόδοση φορέας δεν έχει προβεί, μέ¬ 
χρι την έκδοση της απόφασης αυτής, σε κράτηση επί του 
ποσού της προκαταβολής, το ποσό της κράτησης επί της 
προκαταβολής παρακρατείται στην επόμενη πληρωμή. 

8. Στην περίπτωση συμβάσεων, για τις οποίες η ανα- 
θέτουσα αρχή/ο αναθέτων φορέας δεν έχει καταβάλει 
το σύνολο του συμβατικού τιμήματος και ο υπόχρεος 
για την πληρωμή φορέας δεν έχει προβεί σε απόδοση 
του συνόλου ή μέρους του ποσού που όφειλε να έχει 
παρακρατήσει και αποδώσει, σύμφωνα με τα παραπάνω, 
η παρακράτηση του συνόλου του ποσού της κράτησης 
που αντιστοιχεί στις πραγματοποιηθείσες πληρωμές 
πραγματοποιείται αναδρομικά από το ποσό της πρώτης 
πληρωμής που καταβάλλεται μετά την έναρξη ισχύος 
της παρούσας απόφασης και αν το ποσό της πληρωμής 
αυτής δεν επαρκεί, από τις επόμενες πληρωμές. 

Άρθρο 4 

Τρόπος και διαδικασία απόδοσης 

Ι.Τα ποσά που παρακρατούνται σύμφωνα με το άρ¬ 
θρο 3, αποδίδονται στην Α.Ε.Π.Π. το αργότερο μέχρι την 
τελευταία εργάσιμη ημέρα του επόμενου μήνα, από την 
πραγματοποίηση της παρακράτησης. Η απόδοσή τους 
γίνεται με κατάθεση σε τραπεζικό λογαριασμό που τηρεί¬ 
ται στην Τράπεζα της Ελλάδος σύμφωνα με τα οριζόμενα 
στην παράγραφο 4 του παρόντος άρθρου. Ο αριθμός του 
λογαριασμού και το ΓΒΑΝ αναρτώνται στην ιστοσελίδα 
της Α.Ε.Π.Π. Μέχρι την κατασκευή της ιστοσελίδας του 
προηγούμενου εδαφίου, ο αριθμός του λογαριασμού και 
το ΙΒΑΝ της Α.Ε.Π.Π. αναρτώνται στην ιστοσελίδα του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων. 

2. Αν πρόκειται για ποσά που έχουν υπολογιστεί σύμ¬ 
φωνα με την παράγραφο 6 του άρθρου 3, η απόδοση 
πραγματοποιείται το αργότερο μέχρι το τέλος Απριλίου 
του επόμενου οικονομικού έτους. 

3. Σε περίπτωση που το συμβατικό αντάλλαγμα δη¬ 
μόσιας σύμβασης που υπάγεται στο πεδίο εφαρμογής 
της παρούσας απόφασης, έχει αποπληρωθεί στο σύνολο 
του και δεν έχει παρακρατηθεί το σύνολο ή μέρος του 
ποσού που αντιστοιχεί στην κράτηση, το μη καταβλη- 
θέν ποσό καταλογίζεται από την αναθέτουσα αρχή/ τον 
αναθέτοντα φορέα σε βάρος του ανοικείωςλαβόντα και 
εισπράττεται σύμφωνα με τις οικείες διατάξεις. 

4. Η κράτηση αποδίδεται: 

α) στον τραπεζικό λογαριασμό της Α.Ε.Π.Π. που τη¬ 
ρείται στην Τράπεζα της Ελλάδος, από τις αναθέτουσες 
αρχές/αναθέτοντες φορείς που την παρακρατούν και την 
αποδίδουν οι ίδιες ή τους φορείς που παρακρατούν και 
αποδίδουν την κράτηση για λογαριασμό τους, 


β) στον τραπεζικό λογαριασμό της Α.Ε.Π.Π. που τη¬ 
ρείται στην Τράπεζα της Ελλάδος, όταν πρόκειται για 
δαπάνες του Προγράμματος Δημοσίων Επενδύσεων που 
εκτελούνται μέσω της Τράπεζας της Ελλάδος, 

γ) στον τραπεζικό λογαριασμό της Α.Ε.Π.Π. που τη¬ 
ρείται στην Τράπεζα της Ελλάδος, πραγματοποιείται η 
απόδοση της κράτησης που διενεργείται μέσω Ε.ΑΠ., 

5. Τα προς απόδοση ποσά, στρογγυλοποιούνται στο 
δεύτερο δεκαδικό ψηφίο, προς την μεγαλύτερη δεκάδα 
όταν προκύπτει δεκαδικό ψηφίο μεγαλύτερο του 5 και 
προς την μικρότερη δεκάδα όταν προκύπτει ψηφίο μι¬ 
κρότερο ή ίσο του 5. 

Άρθρο 5 

Διαδικασία συμψηφισμού και επιστροφής 
αχρεωστήτως καταβληθέντων ποσών 

1. Όταν ο υπόχρεος για την παρακράτηση και απόδοση 
φορέας έχει παρακρατήσει και αποδώσει ποσό μεγαλύ¬ 
τερο από εκείνο που όφειλε, βάσει των οριζόμενων στις 
προηγούμενες διατάξεις, το αχρεωστήτως καταβληθέν 
ποσό της κράτησης συμψηφίζεται με τα ποσά που αντι¬ 
στοιχούν σε επόμενες πληρωμές. 

2. Σε περίπτωση που το εναπομένον προς καταβολή 
ποσό δεν επαρκεί για τον συμψηφισμό του συνόλου ή 
μέρους του αχρεωστήτως καταβληθέντος, το ποσό που 
δεν δύναται να συμψηφισθεί επιστρέφεται στον υπό¬ 
χρεο για την παρακράτηση και απόδοση φορέα κατόπιν 
υποβολής σχετικής αιτήσεως. Με την αίτηση συνυπο¬ 
βάλλονται τουλάχιστον τα παραστατικά απόδοσης του 
συνόλου της κράτησης (βχΐΓ3Ϊΐ τράπεζας, παραστατικό 
πληρωμής ή εντολή μεταφοράς της αρμόδιας για την 
απόδοση της κράτησης υπηρεσίας του φορέα), από τα 
οποία προκύπτει το ύψος του αχρεωστήτως καταβληθέ¬ 
ντος ποσού του οποίου ζητείται η επιστροφή. 

3. ΤοΤμήμα Οικονομικής Υποστήριξηςτης Διεύθυνσης 
Διοικητικής και Οικονομικής Υποστήριξης της Α.Ε.Π.Π., 
εξετάζει την υποβληθείσα αίτηση μαζί με τα συνημμένα 
παραστατικά και αφού διαπιστώσει ότι τα αναφερόμενα 
ποσά έχουν πράγματι καταβληθεί και αποτυπωθεί στα 
λογιστικά βιβλία της Αρχής και δεν υπάρχει δυνατότητα 
συμψηφισμού, σύμφωνα με τα οριζόμενα στις παραγρά¬ 
φους 1 και 2, προβαίνει στις απαραίτητες ενέργειες για 
την επιστροφή του ποσού που έχει καταβληθεί αχρε¬ 
ωστήτως. Η επιστροφή των ποσών της παραγράφου 
αυτής γίνεται με απόφαση του Προέδρου της Α.Ε.Π.Π., 
που εκδίδεται μετά από εισήγηση της Διεύθυνσης Διοι¬ 
κητικής και Οικονομικής Υποστήριξηςτης Αρχής και το 
σχετικό χρηματικό ένταλμα εκδίδεται σύμφωνα με τον 
Κανονισμό Οικονομικής Διαχείρισης της Α.Ε.Π.Π. 

4. Το προς επιστροφή ποσό κατατίθεται στο λογαρια¬ 
σμό της αναθέτουσας αρχής/του αναθέτοντος φορέα, 
τον οποίο ο υπόχρεος για την παρακράτηση και απόδοση 
φορέας αναφέρει στην αίτηση, εις βάρος των πιστώσεων 
του Κ. Α.Ε. 3199 «Επιστροφές λοιπών περιπτώσεων που 
δεν κατονομάζονται ειδικά» του προϋπολογισμού της 
Α.Ε.Π.Π., του έτους που πραγματοποιείται η επιστροφή. 

5. Κατ’ εξαίρεση και με την ίδια ως άνω διαδικασία, 
μπορεί να επιστρέφονται και τυχόν αχρεωστήτως κατα- 
βληθέντα ποσά σε αιτούντες που δεν είναι αναθέτουσες 
αρχές/αναθέτοντες φορείς. 




Τεύχος Β' 969/22.03.2017 

Άρθρο 6 

Χαρτόσημο και ΟΓΑ χαρτοσήμου 

Η κράτηση της απόφασης αυτής, υπάγεται σε χαρ¬ 
τόσημο 3% και ΟΓΑ χαρτοσήμου που υπολογίζεται με 
ποσοστό 20% επί του χαρτοσήμου. Το ποσό αυτό απο¬ 
τελεί έσοδο του Δημοσίου και του ΟΓΑ αντίστοιχα και 
αποδίδεται κατά τις κείμενες διατάξεις. 

Άρθρο 7 
Έναρξη ισχύος 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Αθήνα, 14 Μαρτίου 2017 

Οι Υπουργοί 

Δικαιοσύνης, Διαφάνειας Αναπληρωτής Υπουργός 

και Ανθρωπίνων Δικαιωμάτων Οικονομικών 

ΣΤΑΥΡΟΣ ΚΟΝΤΟΝΗΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. ΔΙΠΑΑΔ/Φ.Κ./2 7/7067 (4) 

Κατανομή προσωπικού στους Πλοηγικούς Σταθ¬ 
μούς του Υπουργείου Ναυτιλίας και Νησιωτικής 
Πολιτικής έτους 2017. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 του ν. 3833/2010 «Προστασία της εθνικής 
οικονομίας - Επείγοντα μέτρα για την αντιμετώπιση της 
δημοσιονομικής κρίσης» (ΦΕΚ 40/Α/15-3-2010), όπως 
ισχύουν, και τις διατάξεις της παρ. 21 του άρθρου ενάτου 
του ν. 4057/2012 (ΦΕΚ 54/Α/2012), 

2. Το π.δ. 123/2016 (ΦΕΚ 208/Α/4-11-2016) «Ανασύ¬ 
σταση και μετονομασία του Υπουργείου Διοικητικής 


Μεταρρύθμισης και Ηλεκτρονικής Διακυβέρνησης, 
ανασύσταση του Υπουργείου Τουρισμού, σύσταση 
Υπουργείου Μεταναστευτικής Πολιτικής και Υπουργείου 
Ψηφιακής Πολιτικής,Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης και Τουρι¬ 
σμού και Υποδομών, Μεταφορών και Δικτύων» και το 
π.δ. 125/2016 (ΦΕΚ 210/Α/5-11 -2016) «Διορισμός Υπουρ¬ 
γών, Αναπληρωτών Υπουργών και Υφυπουργών». 

3. Την υπ'αριθμ. ΔΙΠΠ/Φ.ΕΠ.1 /71/οικ. 4573/01 -3-2011 
(ΦΕΚ 323/Β/1-3-2011) απόφαση των Υπουργών Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
και Οικονομικών, για τον καθορισμό των προτεραιοτή¬ 
των και των κριτηρίων κατανομής προσωπικού. 

4. Την υπ'αριθμ. ΔΙΠΑΑΔ/ Φ.ΕΓΚΡ /I /38531 /07-01 -2016, 
όπως τροποποιήθηκε με την υπ'αριθμ ΔΙΠΑΑΔ/Φ.ΕΓΚΡ/ 
35/1858/18-03-2016 όμοια απόφαση της Επιτροπής της 
ΠΥΣ 33/2006, όπως ισχύει, 

5. Το υπ'αριθμ. πρωτ. 2901.31/15395/2017/01 -03-2017 
έγγραφο του Υπουργείου Ναυτιλίας και Νησιωτικής Πο¬ 
λιτικής. 

6. Την ανάγκη ορθολογικής κατανομής και αξιοποίη¬ 
σης του τακτικού προσωπικού και των λειτουργών που 
διορίζονται ή προσλαμβάνονται στους φορείς της παρ. 
1 του άρθρου 1 του ν. 3812/2009. 

7. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή προσωπικού στο Υπουργείο Ναυτιλίας 
και Νησιωτικής Πολιτικής για την πλήρωση των τριών 
(03) θέσεων Πλοηγών του κλάδου Αρχιπλοηγών-Πλοη- 
γών στους Πλοηγικούς Σταθμούς Θεσσαλονίκης Καβά¬ 
λας και Σύρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 15 Μαρτίου 2017 

Η Υπουργός 

ΟΛΓΑ ΓΕΡΟΒΑΣΙΛΗ 

Τεύχος Β'969/22.03.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 
























